Einsatzkommando Finnland

Einsatzkommando Finnland, viralliselta nimeltään Einsatzkommando der Sicherheitspolizei und des SD beim AOK Norwegen, Befehlsstelle Finnland, oli toisen maailmansodan aikana natsi-Saksan Pääturvallisuusvirasto RSHA:n alainen turvallisuuspoliisin erikoisyksikkö, joka toimi Pohjois-Norjan ja Pohjois-Suomen alueella jatkosodan aikana. Samanlaisia Einsatzgruppen-komennuskuntia toimi myös muualla Saksan itärintamalla.Oula Silvennoinen: Salaiset aseveljet : Suomen ja Saksan turvallisuuspoliisiyhteistyö 1933-1944, Helsingin yliopisto, humanistinen tiedekunta, historian laitos 2008. Väitöskirjan tiivistelmä viitattu 20.9.2008 Suomessa yksikön tehtävänä oli etsiä ideologiset ja rodulliset viholliset ja sellaisiksi katsotut henkilöt sotavankien keskuudesta ja surmata nämä.Raimo Torikka: Valpo toimi saksalaisten kanssa yhteistyössä Sallan teloitusleirillä Yle Lapin Radio 27.9.2008 viitattu 6.10.2008 Yksikköä komensi aluksi SS-Obersturmbannführer Gustav vom Felde,Eeva Nikkilä-Kiipula (STT):Väitös: Valpo syyllistyi sotarikoksiin jatkosodan aikana Aamulehti viitattu 20.9.2008 sekä kevättalvesta 1942 lähtien SS-Untersturmführer Wilhelm Laqua. Silvennoinen, sivu 262 Yksikkö käsitteli vankejaan kahdella saksalaisella sotavankileirillä, nämä olivat Stalag 322,Stalag, ,  Norjan Elvenesissa ja toinen, Stalag 309 Sallassa, alueella joka on nykyisin osa Venäjää. Sallassa toimineessa työleirissä oli myös 43 Suomen juutalaispakolaista ennen heidän siirtoaan Suursaareen.Hannu Rautkallio, Suomen juutalaisten aseveljeys, Tammi, Helsinki-Jyväskylä, 1989

 Suomalaisten yhteistyö yksikön kanssa 
Valtiollinen poliisi (Valpo) asetti Einsatzkommando Finnlandin käyttöön toistakymmentä henkilöä, jotka erottelivat ja kuulustelivat sotavankeja Sallan leirillä. Kirjallisten ohjeiden mukaan tehtävänä oli erotella tiedustelulle hyödylliset vangit ja muut tuli teloittaa. Kuulustelijoilla oli valta valita ammuttavat vangit, teloittajina toimivat pääasiassa saksalaiset sotilaspoliisit. Osan suomalaisvirkailijoista tiedetään osallistuneen yksittäistapauksissa vankien teloituksiin ainakin pakoyritysten yhteydessä. Yleensä suomalaiset eivät kuitenkaan osallistuneet varsinaiseen tappamiseen, vaikka olivatkin osa teloituksiin johtanutta komentoketjua. Valpossa toiminnasta jätettiin tarkoituksellisesti asiakirjat laatimatta.

Sen lisäksi että Valpo asetti virkailijoita yksikön käyttöön, Suomen puolustusvoimien päämajan alainen valvontaosasto luovutti lokakuun 1941 ja syyskuun 1942 välillä suomalaisilta vankileireiltä yhteensä 520 neuvostosotavankia Einsatzkommando Finnlandille. Virallisen perusteena luovutuksille oli, että Valpo arvioi sotavangit aktiivikommunisteiksi. Luovutetujen joukossa on alle 20 mahdollisesti sukunimen tai etunimien perusteella suomalaistaustaisia ja kaksi tai kolme mahdollisesti nimen perusteella naisia. Luovutetuista mahdollisesti 49 vankia oli juutalaisia. Saksalaiset ilmeisesti teloittivat suomalaisten luovuttamat sotavangit välittömästi.

Saksalaisten hyökkäyksen pysähtyessä uusien sotavankien määrä laski nopeasti. Yksikkö lakkautettiin loppuvuodesta 1942. Vankileirit Stalag 309 ja 322 toimivat kuitenkin vielä vuoteen 1944.

 Aiheen tutkimus 
Einsatzkommando Finnlandin toiminnan toi julkisuuteen Oula Silvennoinen väitöskirjassaan, joka tarkastettiin Helsingin yliopistossa 27. syyskuuta 2008.Väitös: Valpo surmasi jatkosodassa saksalaisten rinnalla , Helsingin Sanomat 19.9.2008 viitattu 27.9.2008 Tutkimus perustuu Etsivän keskuspoliisin ja Valpon arkistojen analyysille, sekä Saksan, Viron, Ruotsin, Latvian ja Yhdysvaltain arkistoista löytyneeseen uuteen aineistoon. Tutkimus oli osa valtioneuvoston kanslian aloittamaa tutkimushanketta sota-ajan vankiluovutuksista. Suomi, sotavangit ja ihmisluovutukset 1939–55 on Kansallisarkiston tutkimushanke, jonka tarkoituksena on selvittää sodanaikaisia sotavankikuolemia suomalaisilla sotavankileireillä, Saksan kanssa toteutettuja ihmisluovutuksia ja -vaihtoja sekä sodanjälkeisiä luovutuksia ja palautuksia Neuvostoliittoon. Tutkimushankkeen käynnisti 2003 julkaistun Elina Sanan teoksen Luovutetut herättämä kiinnostus erityisesti ulkomailla.Luovutukset. Arkistolaitos 2004. Kansallisarkisto

 Katso myös 
 Komissaarikäsky
 Einsatzgruppen
 Suojelupoliisi

 Lähteet 

 Viitteet 

 Aiheesta muualla 
 Salaiset aseveljet: Suomen ja Saksan turvallisuuspoliisiyhteistyö 1933–1944, Väitöskirjan tiivistelmä Helsingin yliopisto
 Aseveljien salaisuus, Karjalainen
 Suomalaiset tappoivat natsien vihollisia, Sisuradio
 Valpo toimi saksalaisten kanssa yhteistyössä Sallan teloitusleirillä,  Yleisradio
 Jukka Tarkka: Suomalaiset tekivät synkkyyden töitä,  Helsingin Sanomat 24.9.2008.
 Arto Murtovaara. Sotavankeja ammuttiin pohjoisessa, Kaleva. 28.9.2008.
 "Suomen poliisi auttoi Gestapoa Finnmarkissa", Ulkoasiainministeriö 16.1.2004

Luokka:Toisen maailmansodan sotarikokset
Luokka:Poliisitoimi
Luokka:Saksalaisjoukot Suomessa 1940–1945
Luokka:Saksan vankileirit Suomessa 1940–1945
Luokka:SS
Luokka:Natsi-Saksan tiedusteluorganisaatiot